Yoga 530-14ARR (επεξεργαστής AMD Ryzen, 4GB RAM)

@Nik0lis
Wed, 01 Apr 2026 15:26:58 +0000

Καλώς ήρθες Νεκτάριε!

Για το συγκεκριμένη χρήση δηλαδή 2-in-1 με touchscreen και tablet mode, προσωπικά θα κοίταζα πρώτα Fedora Workstation με gnome. Ο λόγος είναι ότι το gnome σε Wayland είναι γενικά από τα πιο ώριμα περιβάλλοντα για αφή, gestures και περιστροφή οθόνης. Συνήθως είναι η πιο έτοιμη λύση για τέτοιο μηχάνημα.

Στο Linux συνήθως δεν κυνηγάς drivers με την έννοια των Windows. Ο kernel και οι open-source mesa drivers κάνουν τη δουλειά.

Μικρή προειδοποίηση για τα 4gb ram. Αυτό είναι ίσως το πιο σημαντικό σημείο. Το Linux θα παίξει, αλλά τα 4gb ram είναι οριακά σήμερα, ειδικά με gnome και browser ανοιχτό. Για ελαφριά χρήση, πειραματισμό γίνεται, για πιο άνετη καθημερινή χρήση θα το νιώσεις σφιχτό. Αν το laptop δέχεται αναβάθμιση ram θα έκανε μεγάλη διαφορά.