Τέσσερα προγραμματάκια

@Tokros
Wed, 18 Mar 2026 18:10:53 +0000

Σας παρουσιάζω τέσσερα μικρά προγραμματάκια, που μπορεί να φανούν χρήσιμα σε οποιονδήποτε χρήστη, αρχάριο ή προχωρημένο.

Όλα τα προγραμματάκια θα τα βρείτε εδώ: Tokros - Codeberg.org.

1. Υπενθυμίσεις στην Επιφάνεια εργασίας

Απλό προγραμματάκι για υπενθυμίσεις στην Επιφάνεια εργασίας. Παράδειγμα: Για να μας θυμίσει να κάνουμε ένα τηλεφώνημα στον υποθετικό «Μάκη» στις 13:30, δίνουμε tiny-reminder.rb 13:30 -m ’Τηλέφωνο στον Μάκη’. Η εντολή κάνει τα εξής:

1. Μήνυμα επιβεβαίωσης μόλις εκτελέσουμε την εντολή:

Μόλις έρθει η προγραμματισμένη ώρα θα μας βγάλει την εξής ειδοποίηση:

Το πρόγραμμα χρησιμοποιεί το notify-send, το οποίο είναι προεγκατεστημένο στις πιο πολλές διανομές, αν όχι σε όλες, επομένως το πρόγραμμα λειτουργεί σε όλα τα γραφικά περιβάλλοντα.

Δέχεται και επαναλαμβανόμενες υπενθυμίσεις. Π.χ. για διάλειμμα κάθε μισή ώρα: tiny-reminder.rb 30 -m ’Διάλειμμα’ -r -

2. Αποφθέγματα στο τερματικό

Γράφει στο τερματικό ένα τυχαία διαλεγμένο απόφθεγμα από μια τοπική λίστα. Είναι σαν το «motivate», αλλά είναι γραμμένο σε Crystal, γι’ αυτό είναι πολύ πιο γρήγορο. Μπορεί η λίστα με τα αποφθέγματα να είναι τεράστια, χωρίς να καθυστερεί καθόλου την εκτέλεση του προγράμματος.

Ξέρω ότι ονόματα που λήγουν σε «term» συνήθως τα δίνουν σε εξομοιωτές τερματικού, αλλά το ονόμασα «quoterm», επειδή δε βρήκα κάποιο καλύτερο όνομα. Σας έρχεται κάποια ιδέα για καλύτερο όνομα;

3. Παγκόσμιο ρολόι

Ρολόι για διάφορες ζώνες ώρας. Δεν περιορίζεται στην τρέχουσα ώρα, αλλά διαλέγουμε εμείς ποια ώρα και ημερομηνία να δείξει, για να μπορούμε να κανονίζουμε μελλοντικά ραντεβού. Π.χ. τι ώρα θα είναι στην Ελλάδα, όταν στη Νέα Υόρκη είναι 12:00, στις 26 Οκτωβρίου 2026;

4. Βιβλίο διευθύνσεων

Ένα βιβλίο διευθύνσεων που μπορούμε να διαλέξουμε ποιες στήλες θα δείχνει, να ταξινομούμε τις στήλες για να βρίσκουμε εύκολα την επαφή που ψάχνουμε, και η κάθε επαφή μπορεί να έχει διαφορετικά πεδία, δικής μας επιλογής.

Δυστυχώς δεν ερεύνησα τις επιλογές μου πριν να φτιάξω το συγκεκριμένο προγραμματάκι, γι’ αυτό το έκανα να αποθηκεύει τις επαφές σε αρχείο YAML, ενώ θα μπορούσα να κάνω τη δουλειά και με vCard, και έτσι να είναι συμβατό και με άλλα προγράμματα.

Μπορεί στο μέλλον να το μετατρέψω σε vCard. Αυτή την περίοδο βαριέμαι.